cyanic-selkie/wikianc huggingface dataset:
Austinn
Bandgeschicht
Am Oktober 2018 huet sech Austinn an neier Formatioun aus der Paus zeréckgemellt. Mam neie Member David Marx huet den Jimmy Braun d'Single Rush erausbruecht. Dorops séngt den Jimmy Braun mat senger Kappstëmm. De Video dozou ass op der griichescher Insel Kreta an zu Lëtzebuerg gedréint ginn. Am November ass Rush aleng op Spotify scho méi wéi 50.000-mol gestreamt ginn.
De 14. Dezember 2018 huet Austinn nach d'Single Never Too Late verëffentlecht, mä dunn den 29. Dezember säin Enn annoncéiert. Mat där Annonce huet Austinn zesummegefaasst, datt si wärend hirer Carrière 133 Concerten an 8 Länner an an 41 Stied gespillt an 10 Museksvideoe gedréint hunn. Hir Lidder goufe méi wéi 400.000-mol gestreamt. ,
Jean Greisch
De Jean Greisch, gebuer 1942 zu Käerch, ass e lëtzebuergesche Priister, Philosoph, Auteur an Iwwersetzer.
Hien huet um Institut catholique de Paris Philosophie enséignéiert, wou en e Léierstull fir Ontologie a Metaphysik hat a wou e vun 1985 bis 1994 och Doyen war. Donieft huet hie bis 2012 ronn zwanzeg Buchpublikatiounen an der Collection philosophie vum Verlag Beauchesne betreit.
Seng eege Recherchen a Publikatioune betreffen haaptsächlech d'Philosophie vun der Relioun an der Hermeneutik. Hie gëllt als Spezialist vum franséische Philosoph Paul Ricoeur a vum däitsche Philosoph Martin Heidegger. 2002 huet hien dem Heidegger seng Phenomenologie des religiösen Lebens op Franséisch iwwersat a beim Verlag Gallimard erausginn.
Cathy Schmit
Vun 2008 bis 2017 war d'Cathy Schmit am Kader vun der lëtzebuergescher Dammebasketballnationalekipp, an huet 31-mol fir d'Nationalekipp gespillt.
La vergine di Norimberga
La vergine di Norimberga ass en italieenesche Film vum Antonio Margheriti aus dem Joer 1963.
Ëm wat geet et am Film?
De Max Hunter a seng Fra Mary kommen zeréck an Däitschland a wunnen am Schlass vum Max senger Famill. D'Mary mécht am Schlass grujeleg Entdeckungen…
Soss
Den Antonio Margheriti huet de Film ënner dem Pseudonym Anthony Dawson gedréint.
Jean-Jacques Kariger
De Jean-Jacques Kariger, gebuer den 3. Oktober 1925 zu Rodange a gestuerwen den 11. Oktober 2018, war e lëtzebuergesche Schrëftsteller a Botaniker.
De Jean-Jacques Kariger, dee fir d'éischt am Atheneum an duerno vun 1941 un an der Industrieschoul zu Esch-Uelzecht studéiert huet, ass am September 1942 vun den Nazie mat 93 anere Schüler aus dem Escher Jongelycée, déi wéinst dem Aféiere vun der Zwangsrekrutéierung gestreikt haten, op d'Buerg Stahleck geschéckt ginn, fir "ëmerzunn" ze ginn. Am Juli 1944 ass hien an den RAD an am November an d'Wehrmacht agezu ginn.
Nom Krich huet hien 1945 säi Premières-Diplom (Section latine) kritt. Duerno huet hien um Enregistrement geschafft; 1988 ass hien als Inspecteur principal 1er en rang an d'Pensioun gaangen.
Nieft der Literatur huet de J.-J-Kariger sech och fir Naturwëssenschaftten, a besonnesch Botanik, intresséiert, en Intressi, dee sech a sengem literaresche Wierk erëmspigelt.
Als Guide huet hien eng ganz Rei vu floristeschen Exkursioune vun der Société des naturalistes luxembourgeois (SNL), wou hien zanter 1950 Member ass, geleet, Massard, J. A. & G. Geimer, 1990. Table générale des publications de la Société de Botanique du Grand-Duché de Luxembourg (1874-1905) et de la Société des Naturalistes Luxembourgeois (1891-1989), avec index analytique des matières. Bulletin de la Société des naturalistes luxembourgeois, 91 (1990), S. 352-354: * Anonyme (1955): ''Excursion du 27 juin 1954. Visite de l'usine de la S.A. des Ciments Luxembourgeois à Esch-sur-Alzette, sous la conduite de M. le directeur Robert Stumper. Dans l'après-midi excursion botanique sur le Galgenberg sous la conduite de M. Kariger.'' SNL 59(1954), 219-223. * Kariger, J.J. (1957): ''Excursion biologique du 10 juillet 1955, de Belvaux par Differdange à Bascharage, guidée par J.-J. Kariger.'' SNL 60(1955), 149-152. * Kariger, J.J. (1958): ''Excursion biologique du 8 juillet 1956, de Niederpallen par Ell et Rédange à Niederpallen. Guide: J.-J. Kariger.'' SNL 61(1956), 270-272. * Kariger, J.J. (1959): ''Flore et végétation calcicole du "Niderbierg" (Bettendorf); flore et végétation de la Sûre en aval de Diekirch. - Excursion du 7 juillet 1957, de Bettendorf par le "Niederbierg" à Gilsdorf; de Gilsdorf par la Sûre à Diekirch. Guide: J.-J. Kariger.'' SNL 62(1957), 113-115. * Kariger, J.J. (1961): ''Flore et végétation des abords de la vallée de l'Alzette en aval de Luxembourg. Excursion du dimanche, 6 juillet 1958. Guide: J.-J. Kariger.'' SNL 63(1958), 131-134. * Kariger, J.J. (1962): ''Excursion du 5 juillet 1959. Végétation des bords de l'Eisch et du fond alluvial entre Hobscheid et Eischen; végétation des carrières de grès, du plateau et des pentes entre Eischen et Steinfort. Guide: J.-J. Kariger.'' SNL 64(1959), 128-131. * Kariger, J.J. (1963): ''Excursion du dimanche, 10 juillet 1960. Flore des environs de la ville de Luxembourg: Pulvermühl, Fetschenhof, Tavion, Clausen. Guide: J.-J. Kariger.'' SNL 65(1960), 101-103. * Kariger, J.J. (1964): ''Excursion botanique à la Moselle du dimanche, 9 juillet 1961 (Grevenmacher-Machtum). Guide: J.-J. Kariger.'' SNL 66(1961), 138-139. awer och Exkursioune vum Syndicat d'initiative vu Rodange an deem vu Weimeschkierch, grad wéi vun der Vulleschutzsektioun vu Jonglënster.
De Jean-Jacques Kariger huet sech den 18. August 1956 mat der Marie-Thérèse Karier vu Gilsdref bestuet, déi sech nieft hirem Beruff als Léierin am “enseignement professionnel” och als Autorin ervirgedunn huet. Si ass am Juni 2009 gestuerwen.
Lëscht vu lëtzebuergeschen Nimm vun Uebst a Geméis
Dës Lëscht vu lëtzebuergeschen Nimm vun Uebst a Geméis – déi nach net komplett ass – baséiert gréisstendeels op den Nimm aus dem Lëtzebuerger Online Dictionnaire an ass en Deel vun de Referenztabellen. D'Lëscht kann zortéiert ginn.
Schläifmillen (Lëtzebuerg)
Et war e klenge Betrib, deen Eisen- a Metallgéigestänn geschlaff huet.
Wéi d'Bridder Samson a Quetschlik Godchaux déi am Pafendall hir Wiefstill haten, déi al Hammer Mille kaaft hunn, an do eng Wollwäscherei a Follmillen ageriicht hunn, hu se och d'Schläifmille kaaft, aus där den Haaptsëtz vun der Duchfabréck Godchaux Frères gouf.
Déi eelst Dokumenter déi d'Bridder Godchaux mat der Schläifmillen a Verbindung brénge stame vun 1837, wéi et eng Streiderei mam Zivilhospiz wéinst engem Stéck Terrain gouf.
Déi éischt grouss Mechanisatioune koumen 1857 wéi eng Dampmaschinn vun 12 PS a Betrib geholl gouf.
D'Schläifmille war laang net nëmmen de wirtschaftlechen, mä och de politeschen Zentrum vun der Gemeng Hamm. D'Gemengesekretariat war schonn ëmmer do, an 1900 gouf och de Sëtzungssall dohi verluecht. Op der Mille waren d'Infrastrukture geschwë besser wéi an der Gemeng selwer. D'Kanner goungen zwar op Hamm an d'Schoul, awer vun 1888 un huet op der Schläifmillen eng sougenannt Kleinkinderbdewahranstalt funktionéiert, déi vun der Duchfabréck finanzéiert gouf. D'Schläifmillen hat och laang virun der Gemeng hiren eegene Pompjeeskorps.
D'Duchfabréck huet den 30. Juni 1939 hir Dieren zougemaach.
Duerno gouf d'Secalt vun der Polvermille Proprietär an 1980 krut d'Stad Lëtzebuerg d'Gebaier, déi en Atelier fir Kënschtler dran ageriicht huet. Zanter 1986 gëtt dat fréiert Wolllager vun der Inter-Actions a.s.b.l. als Qualifizéierungsatelier an Zesummenaarbecht vun der Stad an dem Familljeministère benotzt.
Vestiaire
E Vestiaire ass e Raum an deem Leit sech anescht undoen. Vestiairë sinn a Sportshalen an a Schwämme geleefeg, awer och op anere Plaze wou Leit hir Kleeder wiessele mussen, zum Beispill fir d'Aarbechtsgezei unzedoen.
Generell gëtt et separat Vestiairë fir Männer a fir Fraen. Dacks si se mat Dusche kombinéiert, fir datt ee sech nom Sport oder no der Aarbecht och nach wäsche kann. Meescht gëtt et och Bänke fir sech ze sëtzen, Schief, an deenen ee seng perséinlech Saache kann aspären a Kreep fir d'Gezei opzehänken.
Grand-Laviers
Grand-Laviers ass eng franséisch Gemeng am Departement Somme an der Regioun Hauts-de-France am Dall vun der Somme.
Äerdrotatioun
D'Äerdrotatioun ass d'Dréibeweegung vun der Äerd ëm hir eegen Achs. D'Rotatiounsachs nennt een Äerdachs. D'Äerd dréint sech no Osten, wat sech duerch Orientéierung mat engem Kompass bei Sonnenopgang liicht iwwerpréiwe léisst. Vum Polarstär aus gekuckt, dréint sech d'Äerd géint den Auerzäresënn.
De Rotatiounsvektor vun der Äerd weist no der Rietsschrauwereegel genee op Äerd-Nord, an domat bal genee op de Polarstär. All Punkte vun der Äerduewerfläch, ausser hiren zwéi Polen, beweege sech doduerch an (jee déi lokal) d'Ost-Richtung. Fir en Observateur, dee mat dem Kapp no Norden um Buedem läit an d'Stären um Zenit kuckt, beweegt sech ongeféier eng äerdfest Mastspëtzt (géintiwwer engem noe Stär bannen enger Minutt visuell) och no Osten, dat awer um Himmel duerch d'Kucke vun ënnen, quasi wéi aus dem Äerdkär eraus gesinn, lénks läit.
Déi duerchschnëttlech Dauer vun enger Ëmdréiung zu deem als rouend ugehollenem kosmeschen Hannergrond – de mëttlere sidereschen Dag – ass 23 h 56 min 4,10 s (wat där vum IERS festgeluechter nomineller mëttlerer Wénkelvitess vu 7,292115 × 10−5 rad/s entsprécht). Als Bezuchspunkt fir déi prezis Miessung vun der Ëmdréiungsdauer déngen hautdesdaags ënner anerem mat Radiointerferometrie observéiert extragalaktesch Radioquellen. Bis viru wéinege Joerzéngte stoungen awer keng rouend Referenzpunkten zur Dispositioun, déi héijeren Uspréch gereecht hätten. Déi vun den Observatiounen zougängleche Stäre ware wéinst hirer Eegebeweegung nëmmen ageschränkt gëeegent.
An der astronomescher Praxis bezitt een d'Ëmdréiung dofir an der Reegel op de Fréijoerspunkt, deem seng Lag bezunn op d'Stären a Planéiten ëmmer berechent ka ginn. D'Zäitspan, déi d'Äerd braucht, fir no enger Ëmdréiung nees déi selwecht d'Stellung um Fréijoerspunkt anzehuelen, ass e Stärendag. Dofir dauert e Stärendag nëmmen 23 h 56 min 4,09 s. D'Prezessioun vun der Äerd dogéint ass de Grond, fir datt e sidereschen Dag ongeféier 8 ms (d. h. Millisekonnen) méi laang ass wéi e Stärendag.
Wann een de Stärendag a 24 h* (Stonnen Stärenzäit) andeelt, dann ass d'Stärenzäit eng direkt Mooss fir den Dréiwénkel vun der Äerd. Aus der Kenntnes vun der Stärenzäit léisst sech also den aktuellen Himmelsubléck bestëmmen. Fir den Observateur kulminéiert de Fréijoerspunkt um 24 h*.
D'Bezeechnung: Stärendag bezitt sech trotz sengem Numm net op d'Stären, mä op de Fréijoerspunkt. Op d'Stäre bezitt sech de sidereschen Dag. Déi englesch Bezeechnungen (festgeluecht vum IERS) si beispillsweis genee ëmgekéiert: de Stärendag heescht do sidereal day, wärend de sidereschen Dag stellar day heescht.
Rotatiounsachsen
Duerch hiren Inertiemoment behält d'Rotatiounsachs vun der Äerd hir Richtung (bal, kuckt ënnen) konstant bäi. Hiert nërdlecht Enn weist am Ament op e Punkt um Himmel, dee knapps ee Grad nieft engem Stär vum Stärebild Ursa Minor läit. Ëm dëse Punkt schéngt sech fir en ierdeschen Observateur den Himmel eemol am Dag ze dréinen. De Punkt heescht dofir Himmelsnordpol an de genannte Stär Polarstär. Déi südlech Verlängerung weist op kee markante Stär.
D'Rotatiounsachs ass ëm knapps 23,5° géint den Äerdbunnplang gebéit (Schréi vun der Ekliptik). Well d'Äerdachs hir Richtung am Raum bäibehält, wärend d'Äerd am Laf vun engem Joer eemol ëm d'Sonn leeft, ass op enger Hallschent vun der Bunn d'Nordhallefkugel an op der anerer Hallschent d'Südhallefkugel der Sonn zougedréint. Op der betreffender Hallefkugel ass da wéinst der staarker Sonnenastralung Summer. Déi aner Joreszäiten erginn sech deementspriechend.
Physikalesch Grondlagen
Duerch hiren Dréiimpuls mécht d'Äerd eng Dréibeweegung. Den Dréiimpuls ass d'Produkt aus der Dréivitesse vun der Äerd (ausgedréckt als Wénkelvitess) an hirem Inertiemoment.
Well en Dréiimpuls eng Erhalungsgréisst ass, kann hie nëmmen duerch d'Awierkung vun engem vu baussen ugräifendem Dréimoment geännert ginn. Als Vektor huet den Dréiimpuls e Betrag wéi och eng Richtung; Konstanz vum Dréiimpuls bedeit dofir, datt souwuel d'Ëmdréiungsvitesse wéi och d'Lag vun der Dréiachs am Raum konstant bleiwen.
D'Dréimomenter déi op d'Äerd awierke sinn ganz kleng, soudatt hiren Dréiimpuls an domat och hir Dréivitesse souwéi d'Ausrichte vun hirer Dréiachs am grousse Ganze konstant bleiwen. Bei geneeër Miessung oder Kucken op laang Zäit loosse sech awer zäitlech Verännerunge feststellen.
D'Dréivitesse ännert sech,
D'Lag vun der Rotatiounsachs am Raum ännert sech, wa baussenzeg Dréimomenter awierken (Prezessioun). Well d'Symmetrieachs vun der Äerd driwwer eraus net exakt mat hirer Rotatiounsachs iwwerenee stëmmt, mécht den Äerdkierper kleng Schwéngungen ëm d'Rotatiounsachs, soudatt hiren Duerchstousspunkt duerch d'Äerduewerfläch an engem Beräich vun e puer Meter variéiert (Polbeweegung).
Jules Speller
De Jules Speller, gebuer 1943, ass e lëtzebuergesche Philosophiesprofesser, Philosoph an Auteur.
De Jules Speller huet Philosophie, Altphilologie a Romanistik an der Stad Lëtzebuerg (Cours supérieurs), zu Stroossbuerg, Caen a Würzburg studéiert. Am Kader vum lëtzebuergeschen Doktorat huet hien, 1969, eng Thees verdeedegt iwwer Die Rolle der Sprache in der allgemeinen Erkenntnistheorie Robert Reinigers.
Hie war eng Zäit Dozent fir Logik, an du Professer fir Philosophie am Département de droit et des sciences économiques vum fréiere Centre universitaire de Luxembourg (CunLux), dem Virgänger vun der haiteger Universitéit Lëtzebuerg. Hien huet awer haaptsächlech als Professer am Stater Jongelycée geschafft (1969-2003).
Dem Jules Speller säin Hobby ass d'Musek, iwwer déi hien och mol schreift.
Le Montat
Le Montat ass eng franséisch Uertschaft a Gemeng am Departement Lot, an der Regioun Occitanie.
Günter Lamprecht
Dem Lamprecht seng bedeitendst Filmer am Kino sinn Die Ehe der Maria Braun vum Rainer Werner Fassbinder mat der Hanna Schygulla an dem Klaus Löwitsch an den Haaptrollen, weider de Krichsfilm Das Boot (1981) vum Wolfgang Petersen.
Bekannt gouf hie besonnesch duerch d'Roll vum Franz Biberkopf an der Televisiounsserie Berlin Alexanderplatz vum Rainer Werner Fassbinder.
Ayrens
Ayrens ass eng Gemeng am franséischen Departement Cantal an der Regioun Auvergne-Rhône-Alpes.
Bethune: The Making of a Hero
Bethune: The Making of a Hero ass e kanadesch-chineesesch-franséische Film vum Phillip Borsos aus dem Joer 1990
Ëm wat geet et am Film?
De Film erzielt d'Liewe vum kanadeschen Dokter Norman Bethune.
Laure Diederich
D'Laure Marie Paule Diederich, gebuer den 23. Mäerz 1987 zu Miezeg an der Belsch, ass eng lëtzebuergesch Basketballspillerin.
Vun 2007 bis 2017 war d'Laure Diederich am Kader vun der lëtzebuergescher Dammebasketballnationalekipp, an huet 42-mol fir d'Nationalekipp gespillt.
Naturschutzgebitt Sporbaach
D' Naturschutzgebitt Sporbaach ass en Naturschutzgebitt zu Lëtzebuerg, an der Gemeng Wëntger, dat duerch e groussherzoglecht Reglement vum 28. Februar 2017 geschafe gouf.
Et ass e Fiichtgebitt, op enger Fläch vun am Ganzen 99,25 Hektar, ronderëm den ieweschte Laf vun der Sporbech, e lénksen Niewefloss vun der Trëtterbaach. Den CR333 duerchschneit et op enger kuerzer Distanz.
D'Naturschutzgebitt Sporbaach ass Deel vun den Natura 2000-Zonen Troine/Hoffelt – Sporbaach (LU0001043) a Vallée de la Tretterbaach et affluents de la frontière à Asselborn (LU0002002).
Jean-Marie Majerus (Kënschtler)
De Jean-Marie Majerus, gebuer 1925 zu Jonglënster, a gestuerwen 1981 an der Stad, war e Moler a Portraitist.
Carole Lombard
D'Carole Lombard, gebuer de 6. Oktober 1908 als Jane Alice Peters zu Fort Wayne an Indiana a gestuerwen 16. Januar 1942 um Potosi Mountain am Nevada, war eng US-amerikanesch Schauspillerin. Si gouf an den 1930er-Jore virun allem duerch hir Rollen a Screwball-Comédien berüümt an huet bei hirem Doud bei engem Fligeraccident zu deene gréisste Stare vun Hollywood gehéiert.
D'Carole Lombard gouf 1930 bei Paramount Pictures engagéiert an huet déi verschiddenst Rolle gespillt, vun Dammen aus der Gesellschaft iwwer Prostituéiert a College-Studentinne bis hin zu Fraen, déi hire Mann bedrunn hunn, ouni domat dee ganz groussen Duerchbroch ze hunn. 1934 ass si bei d'Columbia Pictures gaangen, an hat do gläich mam Kaméidisfilm Twentieth Century, der Verfilmung vun engem Broadwayhit, e grousse Succès, soudatt se fir hir Filmer duerno an deem Genre agesat gouf. Mat Filmer wéi Hands Across the Table, The Princess Comes Across oder My Man Godfrey gouf si ee vun de populäerste Staren an dee weibleche Filmstar mat deemools där déckster Pai.
Vun 1939 un huet si och méi eescht Rollen ugeholl, sou nieft dem Cary Grant an der Kay Francis am romantesch Melodrama In Name Only, oder am Alfred Hitchcock sengem Mr. and Mrs. Smith.
Si war mam William Powell a méi spéit mam Clark Gable bestuet.
HIre leschte Film, To Be or Not to Be vum Ernst Lubitsch, koum no hirem Doud eraus.
Thabo Mbeki
Den Thabo Mvuyelwa Mbeki, gebuer den 18. Juni 1942 zu Idutywa, Kaprovënz, haut Eastern Cape, war vun 1999 bis 2008 Staatspresident vu Südafrika. Hien ass de Jong vum Govan Mbeki, dee jorelaang am ANC aktiv war.
Hien ass 1962 an d'Vereenegt Kinnekräich an den Exil gaangen an huet do Ekonomie studéiert. 1970/71 huet en an der Sowjetunioun eng Militärausbildung kritt. Zanter 1971 war hie Member am Féierungskader vum African National Congress (ANC). Vun 1984 u war hien do fir d'éischt Informatiounssekretär, duerno Porte-parole fir Aussepolitik. Vun 1990 un, wéi e bis aus dem Exil zeréckkoum, huet hien och fir den ANC mat der wäisser Minoritéitsregierung verhandelt.
1994, no den éischte fräie Walen, gouf de Mbeki Vizepresident an der Regierung vun der nationaler Eenheet ënner dem Nelson Mandela. Am Dezember 1997 gouf hien dem Mandela säin Nofollger als President vum ANC an 1999 als Staatspresident vun der Republik Südafrika. No de Parlamentswale vun 2004 gouf hien den 23. Abrëll erëmgewielt an de 27. Abrëll, dem zéngten Anniversaire vum offiziellen Enn vun der Apartheid, vereedegt.
Vu Juli 2002 bis Juli 2003 war e President vun der Afrikanescher Unioun.
De Mbeki stoung wärend senger Amtszäit alt an der Kritik wéinst senger Haltung vis-à-vis vum Diktator vu Simbabwe, Robert Mugabe, a sengen onwëssenschaftlechen Aussoen zu Aids, z. B., datt en antiretrovirale Medikamenter d'Wierksamkeet ofgeschwat huet.
Drucat
Drucat ass eng franséisch Gemeng am Departement Somme an der Regioun Hauts-de-France.
Minière Huttbierg
Konzessioun
D'Konzessioun gouf 1867 vum Apdikter, Gas- an Zementfabrikant Frédéric Fischer ugefrot.
Peter Mansfield
De Sir Peter Mansfield, gebuer den 9. Oktober 1933 zu London a gestuerwen den 8. Februar 2017, war e brittesche Physiker.
Minière Huttbierg
Konzessioun
Iwwergaange ass se awer un déi spéider Hauts-Fourneaux de Rumelange an den Nicolas Gonner-Nau, deen och Gesellschafter an där éischtgenannter war a seng Grouwen no sengem Doud duerch eng Stee 1911 u si ofginn huet.
Peter Mansfield
Hie war Professer fir Physik op der University of Nottingham.
Minière Huttbierg
Konzessioun
No enger Fusioun 1905 mat der saarlännescher St. Ingbert zu der Société anonyme des Hauts-Fourneaux et Aciéries de Rumelange - St.Ingbert, déi vun 1911 bis 1919 vun der Deutsch-Luxemburgische Bergwerks- und Hütten-AG iwwerholl gouf, goung se 1920 an der HADIR op. Déi ass 1967 selwer vun der ARBED iwwerholl ginn.
Peter Mansfield
2003 krut hien, zesumme mam Paul Lauterbur, den Nobelpräis fir Physiologie oder Medezin fir hir Entdeckungen am Zesummenhank mat der Magnéitresonanztomographie.
Minière Huttbierg
Exploitatioun
D'Minièrë goufen zanter 1870 exploitéiert. Direkt donieft am Dall gouf d'Rëmelenger Schmelz gebaut an d'Minett hat et vun 1872 un net méi wäit fir geschmollt ze ginn. Zanter 1882 ass se iwwer eng Seelbunn ("Rëtsch") direkt an den Héichuewe bruecht ginn.
1887 gouf d'Galerie Huttbierg opgemaach, an de Bierg ass ëmmer méi e Schwäizer Kéis ginn. Uganks vum 20. Joerhonnert ass d'Minière zu 80% ënner Dag ofgebaut ginn.
Wéi d'Rëmelenger Schmelz kuerz nom Enn vum Éischte Weltkrich zougemaach gouf, ass d'Huttbierg-Minett an d'Déifferdenger Schmelz gaangen. Dat war uganks eng deier Affär, well d'Ramme mat Damplokomotiven iwwer eng Fërderbunn mat 700mm Spuerwäit gezu goufen, déi ënner der Paartegrond-Bréck erduerch op den Déifebuer-Quai goung. Dou goufen d'Buggien an d'Talboten eidel gemaach, déi iwwer d'Eisebunnsdeelstreck Téiteng-Laangegronn a Richtung Déifferdeng goungen.
1932 huet den Huttbierg d'Produktioun wéinst der Weltwirtschaftskris stoppe missen, a just eng hallef Dosen Aarbechter si fir Ënnerhaltsaarbechten zeréckbliwwen.
Bis 1937 hat d'Minettsgeschäft sech nees erholl, d'Galerie ass elektrifizéiert ginn, a se huet spéider als Tunnel gedéngt, fir d'Minett an de Laangegronn an dann duerch d'Konzessioun Laangegronn an Ëtteng III ze bréngen, vu wou aus eng Seelbunn bei d'Déifferdenger Schmelz goung.
Grad wéi och um Holleschbierg ass dunn alles ëmmer méi (a nom Krich exklusiv) a groussem Stil iwwer Dag gaangen. Den Huttbierg gouf souguer ee vun deene groussraimegsten Dagebaubetriber a ganz Westeuropa. Voléeë goufe geschoss, an DEMAG-Läffelbaggeren an no 1950 Marion 93 an 111 Baggeren hunn d'Minett a schwéier MAG an Tournarocs Camione gelueden. Mat 10 Tonnen-Talbote goung et da wéi gesot duerch de Laangegronn bei d'Ëttenger Seelbunn, ier d'Arbed d'Talbote duerch hiren neien Tunnel Laangegronn-Burbacher Lach bei d'Brecheranlagen an Esch-Hiel geschéckt huet.
1978 war et déi leschte Minière zu Rëmeleng déi zougemaach huet.
Vera Lynn
D'Vera Lynn, man richtegen Numm Vera Margaret Welch, gebuer den 20. Mäerz 1917 zu East Ham a gestuerwen den 18. Juni 2020 zu Ditchling war eng englesch Sängerin. Si huet besonnesch d'Zäit vum Zweete Weltkrich mat hire Lidder a Radiosemissioune markéiert. Hiert bekanntst Lidd ass We'll meet again.
Dipendra
Den Dipendra Bir Bikram Shah Dev, gebuer de 27. Juni 1971 zu Kathmandu an och do de 4. Juni 2001 gestuerwen, war 3 Deeg laang, als Nofollger vu sengem Papp Birendra, Kinnek vum Nepal.
Den offizielle Berichter vum Nepal no, huet den Dipendra e groussen Deel vu senger Famill ermuert a sech dunn och an de Kapp geschoss. Hie louch dräi Deeg am Koma ier hien un de Follge vu sengen uerje Blesse verscheet ass. Wärend dësen dräi Deeg war hie Kinnek vum Nepal. Säi Monni Gyanendra gouf säin Nofollger.
No engem Sträit soll den Dipendra, ënner anerem, säi Papp de Kinnek Birendra, seng Mamm d'Kinnigin Aiswarya, seng Gesëschter de Prënz Nirajan an d'Prinzessin Shruti, säi Monni de Prënz Dhirendra a seng Tattaen d'Prinzessinne Sharada a Shanti erschoss hunn. Déi Thees gëtt awer vu villen Nepali ugezweifelt.
IC 1
Hie gouf den 18. November 1888 vum franséischen Astronom Guillaume Bigourdan entdeckt. Den dänesch-ireschen Astronom Johan Ludvig Emil Dreyer hat vun engem Stär 13. Gréisst geschwat souwéi vun engem Stär mat Niwwel.
Lynn Schreiner
D'Lynn Schreiner, gebuer den 2. Februar 1991 an der Stad Lëtzebuerg, ass eng lëtzebuergesch Basketballspillerin.
Vun 2008 bis 2017 war d'Schreiner am Kader vun der lëtzebuergescher Dammebasketballnationalekipp, an huet 26-mol fir d'Nationalekipp gespillt.
Batman
Anescht wéi aner Superhelden huet de Batman keng iwwernatierlech Kräften: Hien ass a Wierklechkeet de Milliardär Bruce Wayne, deen als Kand huet missen erliewen, wéi seng Eltere bei engem Iwwerfall erschoss goufen, a sech doropshi geschwuer huet, déi Béis a senger Stad Gotham City ze bekämpfen. Wéinst deem Kandheetstrauma benotzt hie keng Schosswaffen, ma huet sech selwer Kampf- a Verdeedegungstechnike bäibruecht, grad wéi och en exceptionellt Wëssen an der Chimie, Physik, Technik, Kriminalistik, asw. Hie weist deemno och mënschlech Schwächten, wat e beim Public méi beléift mécht wéi dee méi aseptesche Superman. De Buttler Alfred, deen en nom Doud vu sengen Eltere groussgezillt hat, ass seng trei Hëllef fir seng Missiounen ze preparéieren.
E wichtegen Accessoire bei sengem Costume (enger Mask mat "Fliedermausoueren" an eng Cape), ass d'Ceinture, eng Zort Wonnerkëscht mat Fumigènen, Chemikalien, engem Seel, Batarang a soss Bataklang, deen ee sou brauch fir sech a leschter Sekonn aus enger quokeleger Situatioun ze retten. Ausserdeem huet hien en Auto entwéckele gelooss, d'Batmobile, an aner technesch Gadgeten. Verstoppt sinn déi an der Bat-Cave, enger Grott ënnert senger herrschaftlecher Villa.
Zu senge bekanntste Feinden, déi dem Batman d'Liewe schwéier maachen, zielt den Joker.
D'Batman-Comics sinn deelweis verfilmt ginn, sief et als Televisiounsserie, sief et als Zeechentrick-Serie oder sief et als Kinosfilmer. Bei de leschtgenannten haten ë. a. ënner der Regie vum Tim Burton de Michael Keaton d'Titelroll, ënner där vum Joel Schumacher de Val Kilmer an den George Clooney, an ënner där vum Christopher Nolan de Christian Bale.
Cayrols
Cayrols ass eng Gemeng am franséischen Departement Cantal an der Regioun Auvergne-Rhône-Alpes.
Villa Bonaventure Guillaume Pescatore
D' Villa Bonaventure Guillaume Pescatore war en härschaftlecht Haus an der Uewerstad vun der Stad Lëtzebuerg. Se louch um Boulevard Royal, um Eck mat der Avenue Amélie.
Historesches
Nodeems d'Villa méi spéit duerch Ierfschaft un d'Famill Le Gallais iwwergaang ass, gouf se un d'ARBED verkaaft. D'ARBED huet d'Villa un de belsche Staat verlount dee se vun 1923 un als Botschaft benotzt huet. Vun 1955 u war et déi belsch Ambassade, bis dës 1972 op Hollerech geplënnert ass. D'Villa war duerno awer nach bis 1985 d'Residenz vum Ambassadeur ier d'Villa dunn ofgerappt gouf.
Op där Plaz wou sengerzäit d'Villa Pescatore stoung, gouf uganks der 1990er Jore vum amerikaneschen Architektebureau „Arquitectonica“, zesumme mam Architektebureau Georges Reuter de Siège vun der Banque de Luxembourg gebaut.
Kepler-4b
De Kepler-4b ass en Exoplanéit am Stärebild Draco. Hie kreest ëm säin Zentralstär Kepler-4 mat enger Period vun 3,234 Deeg. Säi Radius a seng Mass sinn ongeféier wéi beim Planéit Neptun. De Kepler-4b huet änlech Eegenschafte wéi de Gliese 436 b oder den HAT-P-11 b.
Den Exoplanéit gouf 2010 am Kader vun der Kepler-Missioun vun der NASA entdeckt.
Max Hahn
De Max Hahn, gebuer den 30. Abrëll 1981, ass e lëtzebuergeschen Elektroingenieur a Politiker (DP). Hien huet de 15. Juni 2023 de Poste vum Minister fir Famill a fir d'Groussregioun vun der Corinne Cahen iwwerholl, déi demissionéiert hat.
Biographie
De Max Hahn ass zu Betteng op der Mess opgewuess an ass zu Schuller an d'Primärschoul gaangen. No sengem Technikerdiplom am Lycée des arts et métiers huet hie fir Elektroingenieur op der Universitéit Lëtzebuerg studéiert. Hien huet säi Studium als beschte vun 200 Studenten ofgeschloss.
Zanter 2005 ass hien an der DP aktiv.
Zanter de Gemengewale vun 2005 war hien am Gemengerot vun der Gemeng Dippech, an am Januar 2009 war hien eng Woch laang zweete Schäffen, mä schonn d'Woch drop huet déi éischt Schäffin Gaby Schaul der DP de Réck gekéiert, déi sou d'Majoritéit verluer huet, an hie koum nees op Conseillersbänk ,.
Zanter de Gemengewalen 2011 war hien nees Schäffe vun der Gemeng Dippech a vun Abrëll 2010 bis Mäerz 2014 President vun der JDL.
No de Chamberwale vum 20. Oktober 2013 ass hien de 5. Dezember 2013 an d'Chamber "nogerëtscht" an d'Plaz vum Claude Meisch, dee Minister gouf. Bei de Chamberwale vum 14. Oktober 2018 gouf hien an d'Chamber erëmgewielt.
Den 28. November 2015 gouf hien zum Éischte Vizepresident vun der Demokratescher Partei gewielt.
De 15. Juni 2023 gouf hien als Nofollger vun der Corinne Cahen zum Minister fir Famill a fir d'Groussregioun vereedegt, nodeems si hire Ministeschposten opginn hat, fir an der Folleg vun de Gemengewalen 2023 e kommunaalt Mandat an der Stad unzehuelen.
Cat People (Film 1982)
Cat People ass en US-amerikanesche Film vum Paul Schrader aus dem Joer 1982.
Ëm wat geet et am Film?
D'Irena Gallier staamt aus enger Famill an där d'Membere sech, soubal si erotesch Gefiller hunn, a schwaarz Panthere verwandelen…
San Amaro (Burgos)
San Amaro (Burgos)' ass en Hellegtum, dem Pilger Amaro gewidmet, zu Burgos, um Camino de Santiago de Compostela (Jacobswee), a Spuenien. Den nooste ëffentleche Sportskomplex dreit dee selwechten Numm.
Den Hellegtum vu San Amaro ass um Terrain vum alen Kierfecht vum Hospital del Rey, betreiungsinstitut fir Pilger, Aarm a Krank gegrënnt 1195 vum Kinnek Alfonso VIII a senger Fra Léonore de Plantagenet an ofhängeg vum Klouschter vu las Huelgas.
Pilger
D'Origine vu San Amaro sinn onsécher. Hien ass wahrscheinlech e Pilger vu franséischen Hierkonft, dee sech bei sengem Retour vu Santiago de Compostela am Spidol del Rey néiergelooss huet a sech bis zu sengem Doud fir déi Krank, déi Aarm an de Pilger gewidmet huet.
San Amaro gëtt den zéngten Mee gefeiert.
Um Enn vum 17. Joerhonnert goufen zwielef Biller, déi d'Schlësselmomenter am Liewen vum Hellegen zréckgezunn hunn, opgestallt an an der Kapell gesat (eelef vun hinnen sinn nach ëmmer ze gesinn).
Hellegtum
Wéi hien gestuerwen ass, gouf hien am Emgéigend Hospital del Rey Kierfecht begruewen. Veréiert vun den Awunner vu Burgos, ass en Hellegtum op sengem Graf gebaut. Am Joer 1614 huet de Comendador Fray Pedro de Lezcano dat éischt Hellegtum nei opgebaut a mat eegene Suen fir e Steengraf bezuelt, deen den Hellegen duerstellt, dee mat sengen Hänn ugeschloss ass.
Déi kleng Bronze Klack dréit d'inscriptioun SANCTE AMARE ORA PRONOBIS AÑO 1684.
D'Hellegtum ass all Dag op an Pilger kënnen do hir Umeldungsinformatioune stempelen.
Sportskomplex
An der Géigend vum Hellegtum mam selwechten Numm, gouf dëse Sportskomplex 1980 ageweit. Seng 55.000 Quadratmeter enthalen aktuell e Rugby-Fussballfeld, eng Liichtathletikstreck, en iwwerdeckte Liichtathletikmodul, en Tennis Geriicht, véier Padel Geriichter, eng Indoor Schwämm, zwee Outdoor Schwämm, e Gymnasium. Concerten ginn um Rugby-Fussballfeld organiséiert.
-
Luftbusiness
Luftbusiness (eng: Life for Sale) ass e Film vum Dominique de Rivaz aus dem Joer 2008.
Ëm wat geet et am Film?
Iwwer Internet versichen 3 jonk Strummerten zu Geld ze kommen.
Auszeechnungen
Beim Festival Européen du Cinéma 2009 gouf Luftbusiness vun der Pressejury als beschte Film ausgezeechent, den Dominique Jann alias Moritz krut de Schwäizer Filmpräis 2009 als beschten Acteur.
Frédéric Clasen
De Frédéric (Friedrich Heinrich) Clasen (genannt Fritz), gebuer de 5. Abrëll 1840 zu Gréiwemaacher an do gestuerwen den 30. August 1918 , war e lëtzebuergeschen Dokter a Lokalpolitiker.
Sporbech
Sporbech ass den Numm vun zwou Lëtzebuerger Baachen: (no der Baach an déi sz lafen)
Frédéric Clasen
D'Elteren
Dem Fritz Clasen säi Papp war den Antoine Clasen, de Brudder vum Schoulmeeschter Nicolas Clasen. Hie war Geschäftsmann zu Gréiwemaacher, wou hien de 24. Mee 1800 op d'Welt koum an de 14. Juli 1847 gestuerwen ass. D'Mamm war d'Elisabeth Reinard (Rheinhardt), e Baueremeedchen, 1811 zu Mënjecker gebuer an 1881 zu Gréiwemaacher gestuerwen.
De jonken Dokter
Et heescht, datt de Clasen als Medezinsstudent wärend der Choleraepidemie vun 1866 zu Gréiwemaacher gehollef hätt. Sécher ass, datt hien ee vun deene lëtzebuergeschen Doktere war, déi sech am Franséisch-Däitsche Krich vun 1870/1871 ëm déi blesséiert Zaldote gekëmmert hunn.
Asaz am Franséisch-Däitsche Krich vun 1870/1871
Den 19. Juli 1870 huet Frankräich dem Kinniksräich Preisen de Krich erklärt. Am neutralen Groussherzogtum Lëtzebuerg ass den 20. Juli 1870 de „Comité central de secours aux militaires blessés“ offiziell konstituéiert ginn, dee sech als lëtzebuergesch Sektioun vum Internationale Roude Kräiz verstanen huet. Dëse Comité huet eng ganz Rei vun Expeditiounen vu lëtzebuergeschen Dokteren, Apdikter, Medezinsstudenten asw. organiséiert, déi an de franséischen oder däitschen Nopeschgebidder deene blesséierten Zaldoten Hëllef sollte leeschten.
Zu Saarbrécken
Den Dr. Clasen war bei der éischter Expeditioun dobäi, déi de 7. August 1870, den Dag no der bluddeger Schluecht vu Spicheren, a Richtung Saarbrécken opgebrach ass. Si sinn den 8. August zu Saarbrécken ukomm. De Clasen krut den Opdrag, sech ëm déi Blesséiert ze këmmeren, déi an der „Bierhalle“ louchen. Wéi et do ausgesinn huet, huet hien esou beschriwwen: '' « Dans cette salle vaste et bien aérée se trouvaient couchés sur la paille 37 blessés qui avaient été privés de soins médicaux depuis le pansement provisoire sur le champ de bataille. » '' 21 vun hinne waren däitsch an 16 franséisch Zaldoten.
Zu Remilly an zu Tréier
De 14. August 1870 ass de Clasen zeréck op Gréiwemaacher geruff ginn. De 15. August war hien erëm zu Saarbrécken, vu wou hien op Remilly geschéckt gouf, wou hien de 16. August ukomm ass, a wou an deem Moment nëmme just ee Militärdokter fir ronn 250 Blesséierter zur Verfügung stoung. De Clasen ass bis de 27. August zu Remilly bliwwen. An deem Zäitraum waren ongeféier 6.000 Blesséierter op Remilly transportéiert ginn. Well an der Tëschenzäit eng Rei vun zivillen a militäreschen Dokteren do ukomm waren, konnt de Clasen Remilly verloossen.
Knapps doheem krut hien allerdéngs d'Noricht, seng Hëllef wier zu Tréier verlaangt. Den Dag dono, den 28. August, ass hien dohinnner gefuer. Hie gouf an d'Sankt-Barbara Spidol am Tréirer Viruert Sankt-Barbara geschéckt. Donieft huet hien och déi 120 bis 140 Patiente vun enger Ambulanz, déi an der Sankt-Maximin-Kasär installéiert war, behandelt. Déi meescht Blesséiert waren Zaldote vun der franséischer Arméi, déi no der Kapitulatoun vu Metz a Gefaangeschaft geroden a virun allem op Tréier evakuéiert gi waren. De Clasen ass bis den 20. Dezember 1870 am Tréirer Spidol bliwwen, wou wärend sengem Openthalt 253 Blesséierter an 53 soss krank Patiente behandelt gi sinn. ,
Member vum Maacher Gemengerot
Den Dr. Clasen wier eng laang Zäit Schäffe vun der Stad Gréiwemaacher a wärend engem Joer Buergermeeschter ff. gewiescht, huet et 1918 am Noruff vum „Wort“ geheescht.
Bei de Gemengewale vum 25. November 1872 huet hie fir d'éischt kandidéiert an ass gewielt ginn. . Als Member vum Maacher Gemengerot huet hien uganks Abrëll 1873 e Bréif un d'Regierung mat ënnerschriwwen, an deem de Gemengerot fir d'Ubanne vu Gréiwemaacher un d'Eisebunnsnetz plaidéiert huet. Den 22. Abrëll 1873 ass de Clasen zum Schäffen avancéiert.
Am Oktober 1875 huet hien zesummen mam August Keiffer als Schäffen demissionéiert. Am August 1876 gouf de Maacher Gemengerot opgeléist, well en esou zerstridde war, datt en net méi fonctionéiere konnt. Bei de Wale vum 12. September 1876 gouf de Clasen erëmgewielt. Am November 1876 gouf de Veterinär Jean Eichhorn (1820-1879) Buergermeeschter, als Nofollger vum Victor Schoren, deen hien zënter dem Oktober 1875 als Buergermeeschter ff. ersat hat, eng Charge déi virun him och de Clasen scho wärend enger Zäit iwwerholl hat.
Auszeechnungen an Éierenämter
De Fritz Clasen war Chevalier am preisesche „Kronenorden“ (1872) an am lëtzebuergeschen « Ordre de la couronne de chêne » (1894). ,
Den Hobby-Wënzer
De Clasen hat e Wéngert am „Merlberg“ (Märelbierg) zu Gréiwemaacher. Vum Januar 1915 u bis zu senger Demissioun am Juli 1918 war hie Member vun der Wäibaukommissioun; hie gouf do duerch säi Jong Bernard Clasen ersat.
Dem Fritz Clasen zu Éieren a well den Numm Clasen mat der Geschicht vum Haus verbonnen ass, huet déi lëtzebuergesch Kellerei Bernard-Massard de Crémant „Cuvée Dr Fréderic Clasen” (Clos des Rochers) op de Maart bruecht.
De Familljepapp
Den 30. Juni 1875 huet sech de Fritz Clasen zu Iechternach mat der Anna Maria Margaretha genannt Maria Foehr (Föhr) bestuet. Si war den 28. September 1846 zu Iechternach gebuer an d'Duechter vun der Christina Zimmer (1811-1873) an dem Metzler an Aubergiste Barthelemy Foehr (1811-1880), dem Propriétaire vum „Hôtel du Cerf“. D'Koppel Clasen-Foehr hat dräi Kanner:
Dem Fritz Clasen seng Fra Maria ass den 20. Januar 1885 zu Gréiwemaacher gestuerwen.
D'Maria Foehr hat als jonkt Meedchen de Victor Hugo begéint, deen den 18. September 1865 zu Iechternach am „Hôtel du Cerf“ iwwernuecht huet. A sengem Carnet huet den Dichter notéiert: ''« Avant le dîner nous allons voir la place, et entendre une musique de la garnison. – Sur mon assiette, je trouve ma serviette pliée en forme de cygne par la jeune fille [très jolie] de l'aubergiste, avec ce mot sur une carte : au poëte. » '' Et gëtt ugeholl, datt et sech bei der „jeune fille“ ëm dem Hotelier säi jéngst Meedchen, also d'Maria, handelt, dat deemools 19 Joer al war.
Ronn sechs Joer nom Doud vu senger éischter Fra huet de Fritz Clasen sech den 9. Dezember 1891 zu Gréiwemaacher fir d'zweet bestuet, an zwar mat senger Schwéiesch, der Lucie Foehr. Si war den 22. Mäerz 1843 zu Iechternach gebuer an ass de 5. Oktober 1908 zu Gréiwemaacher gestuerwen.
Marlène Jobert
D'Marlène Jobert, gebuer de 4. November 1940 zu Alger, ass eng franséisch Schauspillerin a Schrëftstellerin.
D'Marlène Jobert huet um Conservatoire d'art dramatique de Dijon zu Dijon an um Conservatoire national supérieur d'art dramatique zu Paräis studéiert. No Theateroptrëtter krut si am Film Masculin - Feminin (1966) vum Jean-Luc Goddard hir éischt Roll am Kino.
Si huet a Filmer vu bekannte franséische Filmregisseure wéi Philippe de Broca, Claude Chabrol, Robert Enrico a Claude Lelouch matgespillt.
Si ass d'Mamm vun der Schauspillerin Eva Green.
Minettseelbunn Huttbierg-Rëmelenger Schmelz
D'Minettseelbunn Huttbierg-Rëmelenger Schmelz war déi éischt Seelbunn fir den Transport vun Eisenäerz zu Lëtzebuerg. 1875 hat den deemolegen Direkter vun der Rëmelenger Schmelz eng d'Seelbunn bei der Firma Pohlig vu Siegen bestallt.
Den Undriff an d'Spaanwierk stoungen um Huttbierg um Terrain vun der Minière. Si war sou gebaut datt d'Buggien d'Minett direkt an d'Giicht vum Héichuewe getippt hunn. De Kock gouf mat engem sonnere Lift eropgezunn.
Rupture(s)
Rupture (s) ass e franséische Film vun der Christine Citti aus dem Joer 1993.
Ëm wat geet et am Film?
Nom Selbstmuerd vun engem jonke Meedche stelle sech d'Famill an d'Frënn Froe wéi et do derzou komm ass …
Minettseelbunn Huttbierg-Rëmelenger Schmelz
Wéi d'HADIR nom Éischte Weltkrich d'Schmelz iwwerholl hat gouf se 1919 zougemaach an alles gouf verschrott.
Bruno Cremer
De Bruno Cremer, gebuer de 6. Oktober 1929 zu Saint-Mandé a gestuerwen de 7. August 2010 zu Paräis, war e franséische Schauspiller.
Minettseelbunn Huttbierg-Rëmelenger Schmelz
Et war eng duebel Seelbunn a se huet iwwer eng Streck vu ronn 400 Meter gefouert.
Age of Empires II
Age of Empires II: The Age of Kings ass en Echtzäit Strategie Videospiel entwéckelt vum Ensemble Studios a publizéiert vu Microsoft. Verëffentlecht am Joer 1999 fir Microsoft Windows a Macintosh, ass et dat zweet Spill an der Age of Empires Serie. Eng Expansioun, The Conquerors, gouf am Joer 2000 verëffentlecht.
NGC 61
Den NGC 61 ass eng lënsefërmeg Galaxiëkoppel, NGC 61-A (oder NGC 61-1) an NGC 61-B (oder NGC 61-2) am Stärebild Cetus.
Den Objet gouf den 10. September 1785 vum Wilhelm Herschel entdeckt.
Lëscht vun de Waassertierm zu Lëtzebuerg
Zu Lëtzebuerg gëtt et 2014 knapps 600 Drénkwaasserbehältere vun deenen der 562 a Betrib sinn. Dovu sinn déi meescht Äerdbehälteren déi ee kaum gesäit, nëmmen ëm déi 60 si Waassertierm déi heefeg wäit iwwer d'Gebaier ronderëm erauskucken an dofir scho vu wäitem ze gesi sinn. Vun deene 60 Tierm sinn der awer 2014 nëmmen nach 40 a Betrib.
Wéinst dem allgemenge Bevëlkerungswuesstem sinn zanter den 2010er Joren eng Rëtsch nei Waassertierm gebaut ginn, resp. am Bau.
Däitscht Räich
Däitscht Räich (de: Deutsches Reich) war den Numm vum däitschen Nationalstaat vun 1871 bis 1945 a konstitutionellen Numm vun Däitschland bis 1943.
Et ënnerscheet een e puer Perioden:
Irina Mazjoukhina
D'Irina Iourievna Mazjoukhina, gebuer de 15. August 1976 zu Koktschetaw (haut Qoqshetaý a Kasachstan), ass eng lëtzebuergesch Basketballspillerin.
Däitscht Räich
An der Iwwerganksperiod tëscht 1945 bis 1949 (wéi am Westen d'Bundesrepublik Däitschland a kuerz drop am Osten d'Däitsch Demokratesch Republik gegrënnt goufen) ass de Begrëff kaum nach gebraucht ginn.
Irina Mazjoukhina
2002 war d'Irina Mazjoukhina am Kader vun der lëtzebuergescher Dammebasketballnationalekipp, an huet fënnefmol fir d'Nationalekipp gespillt.
Bellancourt
Bellancourt ass eng franséisch Gemeng am Departement Somme an der Regioun Hauts-de-France.
Carlos Ruiz Zafón
De Carlos Ruiz Zafón, gebuer de 25. September 1964 zu Barcelona a gestuerwen den 19. Juni 2020 zu Los Angeles, war e spuenesche Schrëftsteller a Journalist.
Mat 30 Joer ass de Carlos Ruiz Zafón op Los Angeles ausgewandert, fir do als Schrëftsteller ze liewen. Hie war och Journalist fir El País a La Vanguardia.
1993 koum säin éischte Roman, El príncipe de la niebla, eraus, dee sech eng 150.000 Mol verkaaft huet. Duerno huet hien dräi weider Jugendbicher publizéiert. Säi fënneft a wuel bekanntst Wierk ass La sombra del viento, dat 2001 erauskoum, an dat a 36 Sproochen iwwersat a ronn 10 Millioune mol verkaaft gouf.
Kim Basinger
D'Kim Basinger, gebuer als Kimila Ann Basinger den 8. Dezember 1953 zu Athens, ass eng US-amerikanesch Schauspillerin.
Willem Blaeu
De Willem Janszoon Blaeu, gebuer am Joer 1571 zu Alkmaar, Holland a gestuerwen am Joer 1638 zu Amsterdam; och Guilielmus Janssonius Caesius, Guiljelmus Blaeuw, Willem Jansz, Willems Jans Zoon, Guilielmus oder G. Blaeu war en hollännesche Kartograph an Editeur.
Kim Basinger
Si huet a Filmer vu bedeitende Regisseure wéi Blake Edwards, Robert Altman an Tim Burton matgespillt.
Si krut 1998 en Oscar an e Golden Globe als bescht Schauspillerin an enger Nieweroll am Film L.A. Confidential vum Curtis Hanson.
Willem Blaeu
Liewen
De Blaeu gouf 1571 zu Uitgeest bei Alkmaar gebuer. Vu 1594 bis 1596 hat hien Astronomie a Kartographie beim Tycho Brahe geléiert. 1600 huet hien de verännerleche Stär P Cygni entdeckt. Ëm 1603 huet hie sech zu Amsterdam niddergelooss, wou hien ugefaangen huet, Äerdgloben ze bauen. Hien huet och weider nach Land- a Séikaarte produzéiert, dorënner 1605 eng Weltkaart.
Am Joer 1629 ass et him gelongen, ettlech Drockplacken aus der Ierfschaft vum Jodocus Hondius ze steeën. Domat konnt hien en eegenen Atlas drécken. Vun de 60 Kaarten am Ufank waren der 37 vum Hondius. Op allen Drockplacke gouf den Numm Hondius duerch dee vum Blaeu ersat.
1633 gouf hien zum Kaartemécher vun der Republik ernannt, a gouf domat offizielle Kartograph fir d'Hollännesch Ostindien-Kompanie (VOC). Hien hat en ëmfangräicht Kaartewierk erausginn an huet och Aarbechte vun de Kartographe Willebrord van Roijen Snell (Snellius), Adriaan Metius, Gerhard Johannes Vossius a Pieter Corneliszoon Hooft publizéiert.
Gestuerwen ass hie 1638 zu Amsterdam.
Säi Jong, de Joan Blaeu (1596–1673) huet säi Betrib weidergefouert. Nom Groussbrand vun Amsterdam am Joer 1672, wou vill zerstéiert gouf an nom Doud vum Joan Blaeu, deen dat Joer drop gestuerwe war, gouf de Verlag am Joer 1698 opgeléist.
De Willem Janszoon Blaeu ass net mam hollännesche Séifuerer Willem Janszoon ze verwiesselen, deen zu der selwechter Zäit gelieft hat.
Rien ne va plus (Film 1997)
Rien ne va plus ass e franséische Film vum Claude Chabrol aus dem Joer 1997.
Ëm wat geet et am Film?
D'Betty an de Victor sinn en Team dat queesch duerch Frankräich versicht op eng onéierlech Manéier zu Geld ze kommen…
Cros-de-Montvert
Cros-de-Montvert ass eng Gemeng am franséischen Departement Cantal an der Regioun Auvergne-Rhône-Alpes.
William Hurt
De William Hurt, gebuer den 20. Mäerz 1950 zu Washington, D.C., a gestuerwen den 13. Mäerz 2022, war en US-amerikanesche Schauspiller.
Bedeitend Filmer an deenen hie matgespillt huet si Kiss of the Spider Woman (1985) vum Hector Babenco, Alice (1990) vum Woody Allen, Bis ans Ende der Welt (1991) vum Wim Wenders, Syriana (2005) vum Stephen Gaghan an Into the Wild (2007) vum Sean Penn.
CFL 40
D'CFL-Serie 40 (ex PH-Serie G) waren dräi Damplokomotive vum CFL dee se no 1944 vum Prënz iwwerholl hat. Se goufen tëscht 1953 an 1957 ausgemustert.
Universiteit Leiden
D'Universitéit Leiden (hollännesch Universiteit Leiden, fréier Rijksuniversiteit Leiden) gouf am Joer 1575 zu Leiden gegrënnt; si ass déi eelst Universitéit vun Holland.
Geschicht
D'Universitéit Leiden gouf vum Wilhelm I. von Nassau-Oranien e puer Méint nom Enn vun der Belagerung vun der Stad duerch spuenesch Truppen am Achtzegjärege Krich den 8. Februar 1575 gegrënnt. Si war domat déi éischt Universitéit vun der wéineg Joer spéider gegrënnter Republik vun de Siwe Vereenegte Provënzen. Zesumme mat der Universitéitsbibliothek Leiden huet si sech séier zum wëssenschaftlechen Zentrum vum Land entwéckelt an ass zesumme mam protestantesche Geescht vun der Republik eng Grondlag fir d'Fuerschungsfräiheet an der Universitéit, entspriechend hirem Motto: Praesidium Libertatis (Bollwierk vun der Fräiheet). 1633 gouf den Observatoire Leiden ageweit, eng vun den eelsten Universitéitsobservatoire vun der Welt.
Wärend dem Zweete Weltkrich gouf d'Universitéit vun der däitscher Besatzungsmacht zougemaach, nodeem do Protester géint d'Ofsetze vu jiddesche Mataarbechter ausgebrach waren.
NGC 2537
Den NGC 2537, och Bierepatt genannt (engl. Bear Paw), ass eng Balkespiralgalaxis am Stärebild Lynx, a läit ongeféier 26 Millioune Liichtjoer vun eis ewech. An hirer Géigend läit nach eng Galaxis, mat der Nummer NGC 2537A.
Universiteit Leiden
Geschicht
Haut ass d'Universitéit Leiden déi traditionell Ausbildungsplaz vun der hollännescher Kinneksfamill.
NGC 2537
Den NGC 2537 gouf de 6. Februar 1788 vum däitsch-britteschen Astronom Friedrich Wilhelm Herschel entdeckt.
Universiteit Leiden
Fakultéiten
D'Universitéit Leiden bréngt zur Zäit 9 Fakultéiten ënner:
Am Wantersemester 2002/2003 hat d'Héichschoul 15.352 Studenten an huet ronn 3.000 Employéë beschäftegt.
Théodore Witry (Dokter)
Den Théodore Witry, gebuer den 12. November 1871 zu Rolleng (Miersch) a gestuerwen de 14. Dezember 1947 an der Stad Lëtzebuerg, war e lëtzebuergesche Dokter.
Den Théodore Witry huet 1896 zu Würzburg säin „Examen für Arzneikunde“ gepackt. Seng Dokterthees huet hien 1899 zu Würzburg presentéiert. Hien huet als „Nervendokter” zu Tréier an duerno zu Metz praktizéiert. 1937 ass hien zeréck op Lëtzebuerg (Land) koum an huet an der Stad gewunnt.
Nieft Artikelen, déi sech op säi Spezialgebitt, d'Neuropsychiatrie, bezunn hunn, huet hien och historesch a medezinhistoresch Artikele verfaasst an e literarescht Wierk iwwer d'Kunigunde vu Lëtzebuerg publizéiert. Hien huet sech intensiv mat der Homosexualitéit a mat dem Phenomeen vum Optriede vu Stigmata befaasst.